Document ID: 31996R0705

KOMISSION ASETUS (EY) N:o 705/96,
annettu 18 päivänä huhtikuuta 1996,
asetuksesta (ETY) N:o 3886/92 poikkeamisesta naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen oikeuksien siirtoa ja oikeuksien väliaikaista luovutusta koskevien ilmoittamismääräaikojen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 4 e artiklan 5 kohdan ja 4 f artiklan 4 kohdan,
sekä katsoo, että
asetuksen (ETY) N:o 805/68 4 d artiklassa perustetun tilakohtaisen enimmäismäärien järjestelmän täytäntöönpano komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 2778/95 (4), mukaisesti on kalenterivuonna 1995 aiheuttanut hallinnollisia vaikeuksia Yhdistyneelle kuningaskunnalle viivästyttäen kansallisesta varannosta myöntämistä mainitun vuoden aikana; tämän vuoksi tietyt tuottajat eivät ole kyenneet siirtämään asetuksen (ETY) N:o 805/68 4 e artiklan 5 kohdassa säädettyjä oikeuksia tai luovuttamaan oikeuksia väliaikaisesti vuoden 1995 osalta asetuksen (ETY) N:o 3886/92 34 artiklan 2 kohdassa säädetyssä määräajassa; tämän vuoksi on suotavaa antaa tälle jäsenvaltiolle lupa tietyin edellytyksin, joiden tarkoituksena on rajoittaa epäsäännönmukaisuudet mahdollisimman vähiin, vahvistaa vuodelle 1995 toinen määräaika, jonka aikana asianomaisten tuottajien on ilmoitettava mainituista oikeuksien siirroista tai oikeuksien väliaikaisista luovutuksista,
samoista syistä on tarpeen antaa Yhdistyneelle kuningaskunnalle lupa poikkeuksellisesti kalenterivuoden 1995 osalta pidentää asetuksen (ETY) N:o 3886/92 35 artiklassa säädettyä määräaikaa kuukaudella palkkio-oikeuksien siirroista sekä oikeuksien väliaikaisesta luovutuksesta ilmoittamiseksi,
toisen määräajan vahvistaminen oikeuksien siirroista tai niiden väliaikaisista luovutuksista ilmoittamista varten edellä tarkoitetuin edellytyksin tekee myös välttämättömäksi asetuksen (ETY) N:o 3886/92 32 ja 33 artiklan säännöksistä poikkeamisen Yhdistyneen kuningaskunnan kohdalla vuoden 1995 osalta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vuoden 1995 osalta ei sovelleta asetuksen (ETY) N:o 3886/92 32 artiklaa Yhdistyneen kuningaskunnan osalta oikeuksiin, jotka on saatu kyseiseen vuoteen liittyvällä siirrolla ja/tai väliaikaisella luovutuksella ennen samaa vuotta koskevien oikeuksien kansallisista varannoista myöntämisestä tehtyä ilmoitusta.
2 artikla
Poiketen siitä, mitä asetuksen (ETY) N:o 3886/92 34 artiklan 2 kohdassa säädetään ja kalenterivuoden 1995 osalta Yhdistynyt kuningaskunta voi säätää toisesta määräajasta jonkin seuraavista edellytyksistä täyttäville tuottajille:
a) Oikeuksia tarjoavien tuottajien palkkio-oikeuksien kokonaismäärän on luovutushetkellä oltava kyseiselle vuodelle haettua palkkiomäärää suurempi. Lisäksi luovutus voi enimmillään koskea ainoastaan oikeuksien kokonaismäärän ja kyseiselle vuodelle haetun määrän erotusta.
b) Oikeuksia vastaanottavat tuottajat:
- jotka eivät ole saaneet kyseiseksi vuodeksi haettujen oikeuksien koko määrää kansallisesta varannosta,
- joiden oikeuksia on peruutettu vuodesta 1995 alkaen asetuksen (ETY) N:o 3886/92 33 artiklan peruutukseen johtaneiden säännösten mukaisesti, ja joille on toimitettu tieto peruutuksesta aikaisintaan kymmenen työpäivää ennen Yhdistyneen kuningaskunnan vuotta 1995 koskevien oikeuksien siirtojen ja väliaikaisten luovutusten ilmoittamista varten vahvistaman ensimmäisen määräajan päättymistä.
3 artikla
Poiketen siitä, mitä asetuksen (ETY) N:o 3886/92 35 artiklassa säädetään ja kalenterivuoden 1995 osalta Yhdistyneen kuningaskunnan tiedonanto on kuitenkin annettava ennen kyseisen jäsenvaltion vahvistamaa päivämäärää silloin, kun oikeuden siirtoa tai oikeuksien väliaikaista luovutusta koskeva tiedonanto on annettu ennen kyseisen jäsenvaltion tämän asetuksen 3 artiklan mukaisesti vahvistaman toisen määräajan päättymistä.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan kalenterivuoden 1995 osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä huhtikuuta 1996.

Labels: 17
5
10
18
15